
హర్యానాతో పాటు కేంద్ర ఉద్యోగాల్లో ఓబీసీల తరహాలో తమకూ రిజర్వేషన్లు కల్పించాలంటూ జాట్లు కొన్నేళ్ళుగా ఉద్యమిస్తూనే ఉన్నారు. కేంద్ర, రాష్ట్ర ప్రభుత్వ ఉద్యోగాల్లో రిజర్వేషన్లు పొందేందుకు తమనూ ఇతర వెనకబడిన వర్గాల జాబితాలో చేర్చాలని డిమాండ్ చేస్తున్నారు. అటల్ బిహారి వాజపేయి ప్రధానమంత్రిగా ఉన్నప్పుడు 1999లో రాజస్థాన్లో జాట్లకు ఓబీసీ హోదా కల్పిస్తామంటూ నాడు ఆయన హామీ ఇచ్చారు. పర్యసానంగా ఆ తర్వాత జరిగిన పార్లమెంట్ ఎన్నికల్లో బీజేపీ అక్కడ ఎక్కువ లోక్సభ స్థానాలను గెలుచుకుంది. అప్పటి నుంచి ప్రతి ఎన్నికలప్పుడు ఇది ఎన్నికల అంశమై కూర్చుంది. 2014 లోక్సభ ఎన్నికల సమయంలో జాట్లకు ఓబీసీ హోదాను కల్పిస్తామని యూపీఏ హామీ ఇచ్చింది. జాతీయ బీసీ కమిషన్ అభిప్రాయాన్ని పరిగణలోకి తీసుకున్న కోర్టులు ప్రభుత్వ ప్రతిపాదనలను కొట్టివేస్తూ వస్తున్నాయి. జాట్లు క్షత్రియ లేదా తక్కువ స్థాయి క్షత్రియ సామాజిక హోదా కలిగి ఉన్నట్లు కొన్ని చారిత్రక ఆధారాలు చెబుతున్నాయి. ఢిల్లీ మేధావి ఉమా చక్రవర్తి అధ్యయనం ప్రకారం జాట్లు క్రీస్తు శకం 8వ శతాబ్దిలో అస్పృశ్యులుగాను, 11వ శతాబ్దిలో శూద్రులుగా పరిగణించబడ్డారు. 17వ శతాబ్ది జాట్ తిరుగుబాటు అనంతరం కొందరు జమిందారీ సామాజిక హోదా కోసం గట్టిగా ప్రయత్నించారు. ఈ నేపథ్యంలో దేశవ్యాప్తంగా జాట్ల వలె సంస్కృతీకరణ ద్వారా సామాజిక హోదా పరిణామానికి గురైన కులాలను గుర్తించాలి. ఆయా ప్రాంతాల్లో వారి వారి నిర్దిష్ట సామాజిక హోదాను బట్టి రిజర్వేషన్లను వర్తింపచేయాలి. అన్ని సమస్యలకు పరిష్కారం రిజర్వేషన్లు కల్పించడమేనన్న రాజకీయ ఎత్తుగడలతో ఆటలాడుకోవడం వల్ల అనేక సామాజిక విపత్కర పరిణామాలు సంభవిస్తాయి- ఎం. రమణ, విజయవాడ

haryanatho paatu kendra udyogaallo obicla tarahaalo tamakuu reservationlu kalpinchaalantuu jaatlu konnellugaa udyamistune unnaaru. kendra, rashtra prabhutva udyogaallo reservationlu pondenduku tamanuu itara venakabadina vargala jaabitaalo cherchaalani demand chestunnaru. atal bihari vajapeyi pradhaanamantrigaa unnappudu 1999loo rajasthanlo jaatlaku obic hoda kalpistaamantuu naadu aayana haami icharu. paryasaanamgaa aa tarvaata jarigina parlament ennikallo bgfa akkada ekkuva loksabha sthaanaalanu geluchukundi. appati nunchi prati ennikalappudu idhi ennikala amsamai koorchundi. 2014 loksabha ennikala samayamlo jaatlaku obic hodanu kalpistaamani upa haami ichindi. jaateeya bc kamishan abhipraayaanni pariganaloki teesukunna kortulu prabhutva pratipaadanalanu kottivestu vastunnaayi. jaatlu kshatriya leda takkuva sthaayi kshatriya saamaajika hoda kaligi unnatlu konni chaaritraka aadhaaraalu chebutunnaayi. dhilli medhavi umaa chakravarti adhyayanam prakaaram jaatlu kreestu sakam 8va sataabdilo asprusyulugaanu, 11va sataabdilo shoodrulugaa pariganinchabaddaaru. 17va satabdi jat tirugubaatu anantaram kondaru jamindari saamaajika hoda kosam gattigaa prayatninchaaru. ee nepathyamlo desavyaaptamgaa jaatla vale samskruteekarana dwara saamaajika hoda parinaamaaniki guraina kulaalanu gurtinchaali. aayaa praantaallo vaari vaari nirdishta saamaajika hodanu batti reservationlanu vartimpacheyaali. anni samasyalaku parishkaaram reservationlu kalpinchadamenanna rajakeeya ettugadalato aataladukovadam valla aneka saamaajika vipatkara parinaamaalu sambhavistaayi- em. ramana, vijayavada